b'\n_START_ARTICLE_\nRo\xc5\xbenata kresila\xc4\x8da\n_START_SECTION_\nOpis\n_START_PARAGRAPH_\nRo\xc5\xbenata kresila\xc4\x8da ima trd, do 12 cm \xc5\xa1irok in do 6 cm debel trosnjak poli\xc4\x8daste oblike. Zgornja, navadno rjava povr\xc5\xa1ina, je tenka in smolasta skorja s ploskimi gubami v koncentri\xc4\x8dnih krogih. Rob klobuka je rjavkast in nabrekel. Nekoliko pod njim je prirastni pas, ki je obi\xc4\x8dajno smetanaste barve, povr\xc5\xa1ina je pri mladi gobi ro\xc5\xbenato rjava, tudi siva ali rjava, s staranjem pa lahko postane skoraj \xc4\x8drna. Zgornja lupina, ki se da odstraniti je sprva pora\xc5\xa1\xc4\x8dena z drobnimi gostimi dla\xc4\x8dicami, pod njo pa je mesnati del gobe, ki je ro\xc5\xbenat do ro\xc5\xbenato rjav, odvisno od starosti gobe. Meso je sprva srebrno ro\xc5\xbenate do sivkasto ro\xc5\xbenate barve, pozneje postaja ro\xc5\xbenato rjavo do rjavkasto ter trdo in \xc5\xbeilavo s plutovinasto strukturo. Vonj mesa je neizrazit, okus pa je neprijeten._NEWLINE_Trosovnica je luknji\xc4\x8dasta in ima izrazito ro\xc5\xbenato obarvan himenij, ki s starostjo porjavi. Ta je sestavljen iz okroglih cev\xc4\x8dic globine do 5 mm. Gostota por je 3-5 na mm. V cevkah je bel trosni prah, ki ga sestavljajo gladki valjasti neamiloidni trosi dimenzij 5,5-7,5 x 2-2,5 \xce\xbcm.'